Kaap die Goeie Hoop

duimnael|Die Kaap die Goeie Hoop, gesien vanaf Kaappunt
duimnael|Kaart van die Kaap die Goeie Hoop in 1890

 Hierdie artikel handel oor die landhoof. Vir die voormalige provinsie, sien Kaapprovinsie.

Die Kaap die Goeie Hoop is die naam van 'n landpunt aan die suide van Afrika, naby Kaapstad, Suid-Afrika.

Dit is tradisioneel (en verkeerdelik) geag as die oorgangspunt tussen die Atlantiese Oseaan en die Indiese Oseaan — tegnies lê die skeiding tussen die twee oseane verder ooswaarts by Kaap Agulhas, wat ook die mees suidelike punt van Afrika is. Die natuurreservaat by Kaappunt bied ook pragtige natuurskoon.

Die koue Benguelastroom ontmoet die warm Agulhasstroom, wat suidwaarts vanaf Indië loop, naby die Kaap die Goeie Hoop en loop noordwaarts teen die Weskus op.

 Geskiedenis 
Die Kaap die Goeie Hoop was eerste deur die Portugese seevaarder Bartolomeus Dias in 1488 omgevaar, wat dit die "Kaap van Storms" (Cabo das Tormentas) genoem het. Later het Johannes II van Portugal dit hernoem as die "Kaap die Goeie Hoop" (Cabo da Boa Esperança), omdat dit die roete na die Ooste moontlik gemaak het.

Die Nederlandse handelaar Jan van Riebeeck het 'n voorraadkamp vir die Verenigde Oos-Indiese Kompanjie (VOC) naby die Kaap op 6 April 1652 opgestel, wat uiteindelik tot Kaapstad ontwikkel het.

Op 31 Desember 1687 is 'n groep Hugenote vanaf Nederland na die Kaap gestuur; hulle het na Nederland gevlug uit Frankryk om die godsdienstige vervolging daar vry te spring. Die VOC het ambagsmanne benodig in die Kaap, en die Nederlandse Regering het geleenthede in die Kaap gesien wat hulle kon vul.

Die Verenigde Koninkryk het op 19 Januarie 1806 die Kaap beset. Dit is afgestaan aan die VK deur die Anglo-Nederlandse Ooreenkoms van 1814, en was van toe af as die Kaapkolonie bekend.

 Sien ook 
 Geskiedenis van die Kaapkolonie
 Lys van kommandeurs en goewerneurs van die Kaapkolonie
 Politieke Raad
 Kasteel die Goeie Hoop
 Wes-Kaap
 Kaap Maclear

 Verwysings 

 Eksterne skakels 

 Amptelike webwerf

Goeie Hoop
Kategorie:Natuurreservate in die Wes-Kaap
Kategorie:Geografie van Kaapstad
Kategorie:Skiereilande